Diari Oficial de la Generalitat Valenciana


Sumari del DOGV 9655, del 04-08-2023 (2023/8459)

ACORD de 26 de juny de 2023, d'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia. AC 3/23 Lot 2.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8459


Data del document
:   26-06-2023

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 26 de juny de 2023, d'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia. AC 3/23 Lot 2. [2023/8459]  
Reunits  
Per una part, Miguel Mínguez Pérez, conseller de Sanitat Universal i Salut Pública, en representació de la Generalitat, nomenat pel Decret 13/2022, de 14 de maig, del president de la Generalitat, conforme al que es disposa en els articles 17.f i 28 de la Llei 5/1983, de 30 de desembre, del Consell, i de conformitat amb el que s'estableix en el Decret 185/2020, de 16 de novembre, pel qual s'aprova el Reglament orgànic i funcional de la Conselleria de Sanitat Universal i Salut Pública, en relació amb l'article 8.7 de l'Ordre 3/2017, d'1 de març, de la Conselleria de Sanitat Universal i Salut Pública, pel qual es regula l'acció concertada per a la prestació de serveis a les persones en l'àmbit sanitari.  
  
Per l'altra part, Consagración Jareño Martínez, amb el DNI 03764020K, que actua en nom i representació de la Fundació Noray Projecte Home Alacant de la Comunitat Valenciana, amb el CIF C96481834, segons l'escriptura atorgada davant del notari de l'I·lustre Col·legi de València Tomás María Dacal Vidal de data 31 de juliol de 2016, amb el número de protocol 1.556, que declara vigent i amb domicili social a la partida d'Aigua Amarga, s/n, d'Alacant, codi postal 03057.  
Les dues parts es reconeixen capacitat i competència respectivament per a formalitzar el present acord d'acció concertada.  
  
Antecedents  
Primer. L'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia va ser justificada per informe del director de Salut Pública i Addiccions, emés en data 11 de novembre de 2022.  
  
Segon. Després de la tramitació administrativa corresponent, en data 15 de desembre de 2022, es va dictar resolució pel conseller de Sanitat Universal i Salut Pública, per la qual convocava acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia. En data 23 de gener de 2023 es va dictar la Correcció d'errors de la resolució esmentada.  
En data 31 de març de 2023 es va dictar resolució pel director general de Salut Pública i Addiccions, per la qual s'amplia el termini màxim per a resoldre el procediment de concessió de l'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia, publicada en el DOGV núm. 9569, de 5 d'abril de 2023.  
Tercer. El valor estimat de l'acció concertada per als quatre anys ascendeix a 43.136.545 € (IVA exempt). El pressupost s'ajustarà proporcionalment al nombre de dies en vigència de cada exercici, i mantindrà en tot cas la duració total prevista.  
L'import màxim total per a quatre anys per als lots 1, 2 i 13, de 40 places és d'1.898.880,00 € (IVA exempt), i per als lots 3, 4, 5, 6, 7, 8, 9, 10, 11, 12, 14, 15, 16, 17, 18, 19, 20, 21, 22, 23, 24 i 25, de 30 places, és de 86.188.068,00 € (IVA exempt).  
El cost plaça/dia d'estada estimat és de 16 € (IVA exempt) per a tots els centres.  
  
Total places 780  
Mòdul plaça/dia 16 €  
  
  
El pressupost està distribuït per lots i aquests varien segons la capacitat dels centres, en funció de les places de què disposen.  
  
Lot Places TOTAL 4 ANYS  
Lot 1 09 466.482,00  
Lot 2 15 774.614,00  
Lot 3 03 566.486,00  
Lot 4 38 439.790,00  
Lot 5 98 072.744,00  
Lot 6 03 489.766,00  
Lot 7 64 150.310,00  
Lot 8 74 076.067,00  
Lot 9 99 335.798,00  
Lot 10 07 884.480,00  
Lot 11 02 147.811,00  
Lot 12 98 850.807,00  
Lot 13 71 601.343,00  
Lot 14 67 023.727,00  
Lot 15 09 035.173,00  
Lot 16 76 176.681,00  
Lot 17 39 039.194,00  
Lot 18 94 133.808,00  
Lot 19 23 013.047,00  
Lot 20 87 678.162,00  
Lot 21 21 225.586,00  
Lot 22 48 343.279,00  
Lot 23 46 095.405,00  
Lot 24 63 809.080,00  
Lot 25 65 290.449,00  
TOTAL 55.567.912,00  
  
  
  
La distribució geogràfica dels diferents lots és la que figura en les taules següents:  
  
Lot Places Província  
Lot 1 40 Alacant  
Lot 2 40   
Lot 3 30   
Lot 4 30   
Lot 5 30   
Lot 6 30   
Lot 7 30   
Lot 8 30   
  
  
  
Lot Places Província  
Lot 9 30 Castelló  
Lot 10 30   
Lot 11 30   
Lot 12 30   
  
  
  
  
Lot Places Província  
Lot 13 40 València  
Lot 14 30   
Lot 15 30   
Lot 16 30   
Lot 17 30   
Lot 18 30   
Lot 19 30   
Lot 20 30   
Lot 21 30   
Lot 22 30   
Lot 23 30   
Lot 24 30   
Lot 25 30   
  
  
Quart. La contracció i la comptabilització de la despesa van ser efectuades el 13 de gener de 2023 amb càrrec a les aplicacions pressupostàries que figuren en l'apartat sisé de l'annex I de la convocatòria de l'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia, publicada en el DOGV número 9505, de 4 de gener de 2023.  
Cinqué. El termini de presentació de sol·licituds va finalitzar el 26 de gener de 2023, i s'han presentat setze entitats de dret privat sense ànim de lucre als 25 lots.  
- La Fundació AEPA, als lots 1, 4, 5 i 16.  
- La Fundació Noray Projecte Home Alacant de la Comunitat Valenciana, al lot 2.  
- L'Associació Esperanza y Vida, al lot 3.  
- L'Associació Familiars Afectats per la Droga AFAD, al lot 6.  
- L'Associació Comarcal d'Ajuda al Drogodependent Renacer, al lot 7.  
- L'associació alacantina Afectats por la Ludopatia Vida Libre, al lot 8.  
- L'Associació Alcohòlics Rehabilitats Alameda Castelló (ARACA), al lot 9.  
- La Fundació Amigó, als lots 10 i 11.  
- L'Associació Patim, als lots 12 i 24.  
- La Fundació Arquebisbe Miguel Roca als lots 13, 14 i 19 i 23.  
- La Fundació Adsis, als lots 15 i 21.  
- L'Associació l'Horta Nord per a Rehabilitats de les Addiccions (AHNAR), al lot 17.  
- L'Associació Alcohòlics Rehabilitats de Torrent i Comarca (ARTIC), al lot 18.  
- L'Associació Aprovat de la Comunitat Valenciana, al lot 20.  
- L'Associació Avant Acció Social, al lot 22.  
- L'Associació per al Tractament d'Addiccions (Avex València), al lot 25.  
Sisé. En data 8 de març de 2023 es va constituir la comissió tècnica de valoració, que va acordar dictar unes instruccions sobre el funcionament de la comissió tècnica, la revisió de les sol·licituds presentades i sol·licitar l'esmena de determinats requisits. Així mateix, es va acordar sol·licitar l'ampliació del termini per a resoldre.  
En data 22 de març de 2023 es va reunir la comissió tècnica de valoració novament. Va revisar les sol·licituds esmenades i va avaluar les sol·licituds presentades per:  
- La Fundació AEPA, als lots 1, 4, 5 i 16.  
- La Fundació Noray Projecte Home Alacant de la Comunitat Valenciana, al lot 2.  
- L'Associació Esperanza i Vida, al lot 3.  
- L'Associació Familiars Afectats per la Droga AFAD, al lot 6.  
- L'Associació Comarcal d'Ajuda al Drogodependent Renacer, al lot 7.  
- L'associació alacantina Afectats por la Ludopatia Vida Libre, al lot 8.  
- L'Associació Alcohòlics Rehabilitats Alameda Castelló (ARACA), al lot 9.  
- La Fundació Amigó, als lots 10 i 11.  
- L'Associació Patim, als lots 12 i 24.  
- La Fundació Arquebisbe Miguel Roca als lots 13, 14 i 19 i 23.  
- La Fundació Adsis, als lots 15 i 21.  
- L'Associació l'Horta Nord per a Rehabilitats de les Addiccions (AHNAR), al lot 17.  
- L'Associació Alcohòlics Rehabilitats de Torrent i Comarca (ARTIC), al lot 18.  
- L'Associació Aprovat de la Comunitat Valenciana, al lot 20.  
- L'Associació Avant Acció Social, al lot 22.  
- L'Associació per al Tractament d'Addiccions (Avex València), al lot 25.  
En data 31 de març de 2023 es procedeix a emetre informe per la comissió tècnica sobre el compliment dels requisits i la idoneïtat de les entitats sense ànim de lucre sol·licitants de l'acció concertada, estudiant el contingut de tota la documentació aportada per cadascuna de les entitats i confirmant-se que totes compleixen amb els requisits i són idònies per a prestar el servei en el recurs al qual han concorregut.  
  
Seté. En data 3 de maig de 2023 la Sotssecretaria de la Conselleria de Sanitat Universal i Salut Pública dicta una proposta d'acord d'acció concertada, que va ser notificada a les interessades, amb la concessió d'un termini de deu dies per a formular al·legacions.  
Huité. En data 16 de maig de 2023 són requerides perquè presenten, en el termini de deu dies, la documentació prèvia a la signatura de l'acord, tràmit que es dona per acomplit.  
  
Clàusules de l'acord d'acció concertada  
  
Primera. Àmbit o cobertura territorial del centre o prestació concertada  
Aquest acord d'acció concertada té com a objecte la prestació sanitària del Programa de tractament de drogodependències i altres addiccions en centres de dia.  
L'acció concertada es realitzarà amb mitjans aliens a la xarxa pròpia del sistema públic sanitari de la Comunitat Valenciana, amb la completa prestació del servei per a poder atendre adequadament persones drogodependents o amb altres addiccions, assegurant la realització de programes i serveis terapèutics i la continuïtat en l'atenció de les persones usuàries que són derivades des de les unitats de conductes addictives i unitats d'alcohologia (UCA, UA).  
La població objecte de la prestació la constitueixen persones residents a la Comunitat Valenciana el perfil de les quals és el d'una persona amb problemes de drogodependències o amb altres trastorns addictius, que requereix intervenció en programa ambulatori. Per al lot 2 l'àmbit territorial és Elx.  
  
Segona. Sistema i requisits per a l'accés  
La derivació de les persones la farà efectiva, sempre en coordinació amb la Direcció General de Salut Pública i Addiccions, a través del Sistema d'Informació per a la Gestió en Drogodependències, SIGED, la unitat de conductes addictives de referència de cada persona.  
  
Els centres concertats hauran d'emetre un informe de l'inici i del final del tractament de cada persona atesa, així com de qualsevol incidència rellevant, utilitzant el programa SIGED.  
L'ingrés o accés, en el centre, requerirà:  
Consentiment de la persona usuària o de qui ostente la pàtria potestat, una vegada informada per escrit sobre el programa terapèutic o d'intervenció al qual se sotmetrà.  
Informació i consentiment sobre el Reglament de règim interior.  
  
El registre de residents es portarà a través del sistema informàtic SIGED, en què s'han d'emplenar sistemàticament cadascuna de les dades que el programa requerisca: ingressos, altes i motius d'aquestes.  
S'obrirà un expedient individual a cada persona, en el qual constaran les següents dades:  
- Dades d'identificació.  
- Dades dels familiars, tutor o representant legal.  
- Centre que realitza la derivació, si és el cas, el nom del terapeuta responsable i número de telèfon per al cas de ser necessària la seua localització.  
- Data i motius de l'ingrés.  
- Còpia dels consentiments informats: Programa terapèutic i reglament de règim interior.  
- Història de la persona usuària:  
Situació en el moment de l'ingrés.  
Descripció de l'evolució fins a l'alta.  
Informe de les intervencions realitzades.  
Informe d'alta i tipologia, segons siga procedent.  
  
Tercera. Garantia dels drets reconeguts a les persones destinatàries del servei i sistema d'informació sobre drets i deures que les assisteixen  
  
La Conselleria de Sanitat Universal i Salut Pública durà a terme de manera periòdica l'avaluació de l'execució del present acord d'acció concertada a través de la comissió de seguiment, realitzant totes les inspeccions que estime pertinents per a comprovar la gestió realitzada i el grau d'execució de les intervencions terapèutiques programades, havent de ser consultada prèviament, i havent de donar la seua conformitat formal en qualsevol proposta de modificació de l'organització del servei, processos i/o programes terapèutics dels centres.  
Els centres i serveis objecte d'aquesta acció concertada estaran sotmesos a les actuacions de control i inspecció que es duguen a terme des de la Conselleria de Sanitat Universal i Salut Pública per a assegurar el seu correcte compliment.  
  
Quarta. Contingut dels serveis i delimitació de les prestacions que constitueixen l'objecte de l'acció concertada  
Els centres de dia són centres que en règim ambulatori desenvolupen programes de suport al tractament i/o programes de reinserció sociolaboral per a persones drogodependents o amb altres trastorns addictius, d'acord amb les necessitats pròpies de l'evolució del seu procés.  
  
La direcció dels recursos estarà en tot moment coordinada amb el Servei de Prevenció i Atenció de les Addiccions de la Direcció General de Salut Pública i Addiccions.  
L'equip terapèutic estarà coordinat amb la unitat de conductes addictives o unitat d'alcohologia derivadora i informarà regularment a aquesta de l'evolució terapèutica, així com sobre qualsevol alteració física o mental que presenten les persones usuàries perquè reben el tractament pertinent.  
El Programa de tractament de drogodependències i altres addiccions en centres de dia atendrà les demandes d'atenció següents:  
Atenció individual  
- Informació i acolliment  
- Informació diagnòstica: pla d'intervenció  
- Intervenció individual: psicoteràpia, entrevista motivacional i teràpia cognitivoconductual.  
Intervenció educativa  
- Tractament de suport a les patologies associades rellevants per al seu tractament.  
- Intervenció grupal:  
- Grups terapèutics, habilitats cognitives, educació en salut, educació en valors, resolució de conflictes.  
- Tallers ocupacions.  
- Gestió comportamental i emocional.  
- Prevenció de recaigudes.  
Programa d'intervenció familiar:  
- Informar i formar el «suport familiar» en el programa de rehabilitació i inserció que ha de desenvolupar el centre de sia.  
- Programar i implementar els grups terapèutics de suport familiar.  
  
El Programa de reinserció de drogodependències i altres addiccions, en centres de sia, atendrà les demandes d'atenció següents:  
Intervenció individual  
- Avaluació d'ocupabilitat.  
- Establiment de l'itinerari personal d'incorporació sociolaboral.  
  
- Seguiment i acompanyament individual en els processos de cerca i manteniment de l'ocupació.  
- Atenció social  
Intervenció grupal:  
- Tallers de desenvolupament de competències socioprofessionals.  
- Gestió d'ofertes d'ocupació.  
- Grup de resolució de conflictes i problemes.  
- Prevenció de recaigudes.  
El programa de promoció de la salut i autocures, en habitatge de suport al tractament, que respondrà a les següents demandes d'atenció següents:  
- Adquisició de conductes d'autocures i salut.  
- Formació en conductes preventives de les addiccions.  
S'han de dur a terme activitats d'oci i temps lliure per a totes les persones usuàries de la comunitat terapèutica.  
Els centres de dia estaran en funcionament de dilluns a divendres, amb horari d'obertura i atenció de matí i vesprada, durant tot l'any, excepte els dies festius. - L'UCA/UA establirà la duració del tractament, dins del període màxim de quatre mesos. Excepcionalment, aquest període podrà ampliar-se per quatre mesos, sempre amb la sol·licitud prèvia degudament fonamentada del centre a la unitat de conductes addictives (UCA, UA) que haja derivat el o la pacient, que motivarà l'extensió del tractament mitjançant un informe preceptiu.  
L'equip terapèutic haurà d'omplir els següents informes preceptius en aplicació informàtica SIGED sobre l'evolució de les persones usuàries:  
- Formulari d'adaptació durant el primer mes d'ingrés, en el qual es descriurà qualsevol incidència en l'adaptació de la persona usuària al centre.  
- Informe de sol·licitud de pròrroga, si és el cas, pe a la continuïtat del tractament.  
- Informe d'alta (informe final del programa) en el qual s'informarà de les àrees en les quals s'ha intervingut, dels motius d'aquesta.  
  
- Qualsevol altre informe a sol·licitud dels serveis centrals de la Conselleria de Sanitat Universal i Salut Pública.  
A més, haurà de garantir:  
- Que la persona usuària dispose informació sobre:  
- Cost plaça/dia de l'estada.  
- Serveis inclosos en el cost/dia.  
- Règim especial de menjars, si és el cas.  
- Condicions i causes de finalització del tractament o de la intervenció.  
- A més garantirà a les persones residents:  
- Un tracte digne durant l'estada.  
- L'accés a les prestacions pròpies del programa sense contraprestació econòmica.  
- Tindre assignat/ada un/a terapeuta-tutor/a.  
- Disposar d'informació sobre l'evolució en el programa.  
- Rebre una intervenció terapèutica que s'adeqüe a les seues necessitats.  
- Haurà de realitzar una auditoria anual amb l'objectiu de controlar els accessos a pacients atesos i/o tractats en el centre corresponent.  
- Comptarà amb un pla d'emergència i evacuació d'acord amb la normativa en vigor.  
- Presentarà anualment una memòria en la qual es detallen les activitats i gestió del centre, els materials utilitzats en els tallers, les activitats realitzades i es recollirà l'enquesta de satisfacció de les persones usuàries i els seus familiars.  
  
Cinquena. Personal i mitjans materials aplicats a la prestació del servei  
Els recursos humans i recursos materials a la disposició de la prestació del servei d'aquesta acció concertada i els recursos materials han de ser els que figuren en l'annex II, condicions tecnicoadministratives per a l'acord d'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia.  
- El personal mínim exigit per a un centre de 40 places, a triar entre les següents categories, és el que es detalla a continuació:  
  
Personal Nombre  
Psicòleg/òloga - Treballador/a social - Educador/a social 1 professional a jornada completa  
Integrador/a social - Psicòleg/òloga - Treballador/a social - Educador/a social 1 professional a jornada completa  
Integrador/a social 1 professional a jornada completa  
  
  
Les instal·lacions en què s'hagen de desenvolupar les activitats del Programa de tractament de drogodependències i altres addiccions en centres de dia hauran de:  
a) Disposar d'espai físic i equipament adequats al nombre de persones usuàries que atenguen simultàniament.  
b) Tindre habilitades zones per a atenció especialitzada tant individual com grupal.  
c) Complir les condicions higienicosanitàries, de seguretat i prevenció de riscos laborals que determine la legislació aplicable.  
d) Garantir la neteja i conservació de les instal·lacions.  
En relació amb l'equipament, el centre haurà de disposar de tot el mobiliari i serveis necessaris per al seu correcte funcionament.  
Haurà de comptar almenys amb dos equips informàtics a la disposició de les persones usuàries per a la cerca d'ocupació.  
En relació amb l'equipament informàtic, l'entitat concertada ha de posar en les instal·lacions els requisits necessaris per al funcionament del sistema d'informació correcte segons els criteris informàtics de la Conselleria de Sanitat Universal i Salut Pública.  
Els centres hauran de comptar amb un bany dotat per a persones amb diversitat funcional.  
  
Sisena. Determinació de la possibilitat i límits a la contractació o cessió dels serveis concertats  
No s'autoritza la col·laboració amb tercers sobre serveis objecte d'aquesta acció concertada.  
  
Setena. Pressupost, tarifes i sistema de pagament en contraprestació pels serveis concertats  
El pressupost total establit per al període de vigència inicial de l'acció concertada per a la prestació del servei d'atenció residencial per al tractament de drogodependències i altres addiccions en centres de dia ascendeix a:  
  
Lot Places TOTAL 4 ANYS  
Lot 2 25 039.237,00  
  
  
El cost plaça/dia d'estada estimat és de 16 € (IVA exempt) per a tots els centres.  
La distribució per aplicació pressupostària és la següent:  
Huitena. Procediment, si cal, de facturació i documentació que ha d'aportar-se per a l'abonament dels serveis concertats.  
La manera i forma de facturar serà la que establisca la Conselleria de Sanitat Universal i Salut Pública a cada moment.  
El pagament de les prestacions s'efectuarà amb posterioritat a la realització d'aquestes, amb una periodicitat mensual, amb la presentació prèvia de la factura o del document equivalent. El procediment de presentació de la facturació i les característiques d'aquests s'adaptaran en cada moment a les indicacions de l'Administració.  
L'entitat ha d'emetre una factura del mes a la qual fa referència l'activitat pels serveis prestats en aquest mes. Quant al termini d'expedició d'aquesta, s'ha de fer d'acord amb el que s'estableix en article 11 del Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
Des del sistema d'informació SIGED, la Direcció General de Salut Pública i Addiccions avaluarà l'activitat realitzada per l'entitat concertada i validarà i tramitarà la factura per a fer-li l'abonament.  
  
  
Novena. Sistemes d'informació i avaluació de l'acord  
L'acció concertada estarà sotmesa a les actuacions de control i inspecció que duga a terme l'Administració per a assegurar el compliment correcte dels acords d'acció concertada subscrits.  
La Direcció General de Salut Pública i Addiccions verificarà l'avaluació de l'acord.  
  
Desena. Duració de l'acord d'acció concertada i causes de resolució d'aquest  
L'acord d'acció concertada que se subscriga tindrà una duració inicial de quatre anys des de la data de formalització. Podrà prorrogar-se de manera successiva, anual i de mutu acord, fins a una duració màxima de deu anys, incloent-hi les pròrrogues.  
Són causes de resolució dels acords d'acció concertada les següents:  
  
a) L'acord mutu de les parts, manifestat amb una antelació de tres mesos per a garantir la continuïtat del servei.  
b) L'incompliment greu de les obligacions derivades de l'acord d'acció concertada per part de l'Administració o de qui siga titular del servei, amb un requeriment previ per a exigir el compliment de les obligacions derivades d'aquest.  
c) El venciment del termini de duració de l'acord d'acció concertada, llevat que se n'acorde la pròrroga o renovació.  
d) L'extinció de la persona jurídica a la qual corresponga la titularitat.  
e) La revocació de l'acreditació, homologació o autorització administrativa de l'entitat concertada o dels serveis de l'acció concertada.  
  
f) El cessament voluntari, degudament autoritzat, de l'entitat concertada en la prestació del servei.  
g) La inviabilitat econòmica de la persona titular de l'acord d'acció concertada, constatada pels informes d'auditoria que se sol·liciten.  
  
h) La negació per a atendre pacients derivats per l'Administració o la prestació de serveis concertats no autoritzats per aquesta.  
i) La sol·licitud d'abonament a persones receptores dels serveis o prestacions complementàries quan no hagen sigut autoritzades per l'Administració.  
j) La infracció de les limitacions a la contractació o cessió de serveis concertats.  
Una vegada declarada l'extinció de l'acord d'acció concertada per part de l'Administració concertant s'adoptaran les mesures necessàries per a garantir la continuïtat de la prestació del servei de què es tracte.  
  
  
Onzena. Règim de penalitats per incompliment  
L'incompliment de les obligacions comportarà la imposició a l'entitat concertada de les penalitats establides en aquest apartat, sense perjudici de l'obligació de rescabalament dels danys i perjudicis que s'hagueren ocasionat.  
El règim de penalitats s'aplicarà per la Conselleria de Sanitat Universal i Salut Pública independentment que els fets que donen lloc a l'incompliment puguen ser causa de resolució de l'acord d'acció concertada i amb independència, així mateix, dels mecanismes de deduccions previstos.  
Per als supòsits d'incompliment d'obligacions per part de l'entitat s'estableix un sistema taxat de penalitzacions recollit en l'annex II, que contempla la tipificació de les causes d'incompliment, la seua graduació en lleus, greus i molt greus, les penalitzacions corresponents i el procediment de tramitació.  
El procediment per a la imposició de penalitats serà l'establit en l'annex II així com en el títol IV de la Llei 39/2015, d'1 d'octubre, del procediment administratiu comú de les administracions públiques. L'expedient quedarà resolt en el termini màxim de tres mesos des de la incoació.  
Les resolucions adoptades en aplicació d'aquest règim d'incompliments i imposició de penalitats seran immediatament executives, sense perjudici del que s'estableix en l'article 117 de la Llei 39/2015, d'1 d'octubre, del procediment administratiu comú de les administracions públiques.  
L'execució de les resolucions es durà a terme mitjançant la minoració de la liquidació del mes següent al qual s'haja dictat la resolució en la quantia que s'hi determine, en funció de la gravetat de l'incompliment, segons el que s'estableix en aquest document de condicions tècniques i administratives.  
  
Dotzena. Revisió de les condicions econòmiques  
Durant la vigència de l'acord, per augment o disminució de la demanda a causa de raons assistencials, es podrà requerir de les entitats concertades una reordenació o un reajustament a l'alça o a la baixa dels recursos disponibles en cadascuna de les províncies, d'acord amb les condicions previstes en el present acord sense que això supose una modificació de l'acord.  
  
Tretzena. Determinació de la composició i funcions de la comissió de seguiment de l'acord d'acció concertada  
La Conselleria de Sanitat Universal i Salut Pública avaluarà l'execució de l'acord d'acció concertada per a prestació del Programa de tractament de drogodependències i altres addiccions en centres de dia a través de la comissió de seguiment de l'acord.  
1. Composició de la comissió de seguiment  
La comissió estarà composta per:  
- Presidència: la persona titular de la direcció general amb competències en matèria de drogodependències i altres trastorns addictius; suplent: la persona titular de la subdirecció general amb competències en matèria de drogodependències i altres trastorns addictius.  
- Secretari/ària: tècnic/a amb competències en matèria de drogodependències i altres trastorns addictius.  
- Vocals: La persona responsable del servei amb competències en matèria de drogodependències i altres trastorns addictius i un tècnic/a del servei amb competències en matèria de drogodependències i altres trastorns addictius.  
A les reunions d'aquesta comissió podran assistir dos representants de l'entitat concertada que, en tot cas, hauran de ser prèviament convocats i la seua participació serà amb veu però sense vot.  
2. Funcions de la comissió de seguiment  
Seran funcions de la comissió de seguiment les següents:  
- Revisar que el Programa de tractament de drogodependències i altres addiccions en centres de dia s'ajuste als acords establits en l'acció concertada.  
- Realitzar el seguiment sobre el compliment de les clàusules de l'acord d'acció concertada.  
- Analitzar suggeriments, queixes o agraïments i proposar millores en els sistemes de gestió i control de l'activitat.  
- Establir els controls de qualitat addicionals que es consideren necessaris amb la finalitat de garantir l'adequada prestació sanitària i qualitat assistencial.  
- Proposar la imposició de penalitats.  
- Totes les funcions addicionals que determine la Conselleria de Sanitat Universal i Salut Pública.  
La Comissió es reunirà, com a mínim, una vegada a l'any i es regirà per al funcionament, pel que es disposa en els articles 15 i següents de la Llei 40/2015, d'1 d'octubre, de règim jurídic del sector públic.  
  
  
Catorzena. Altres condicions que es deriven de la legislació vigent  
  
1. Confidencialitat de la informació  
Les entitats hauran de respectar el caràcter confidencial d'aquella informació a la qual tinguen accés durant l'execució de l'acord que per la seua naturalesa haja de ser tractada com a tal. Aquest deure es mantindrà durant un termini de cinc anys i indefinidament en el cas que es tracte d'informació clínica o mèdica dels pacients. D'altra banda, les entitats podran assenyalar en la seua oferta aquells aspectes que consideren confidencials.  
Tots els resultats derivats de l'aplicació d'aquest acord seran de caràcter estrictament confidencial entre les entitats concertades i la Conselleria de Sanitat Universal i Salut Pública, per la qual cosa les persones relacionades amb aquestes hauran de garantir aquest principi de confidencialitat. En tot cas, caldrà ajustar-se al que es disposa en la legislació vigent sobre protecció de dades.  
2. Obligació de subscripció d'assegurances de responsabilitat civil  
Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o al seu personal per la gestió.  
L'àmbit temporal de la pòlissa haurà d'abastar tots els fets produïts durant la vigència de l'acord, encara que la reclamació es realitze amb posterioritat. El període de descobriment tindrà una duració mínima d'un any a comptar des de la finalització de l'acord, incloses les pròrrogues.  
  
Quinzena. Conformitat al document de condicions tècnic administratives  
La Fundació Noray Projecte Home Alacant de la Comunitat Valenciana haurà de prestar la seua conformitat a la convocatòria de l'acció concertada per a la prestació del servei de caràcter sanitari dels programes de tractament de drogodependència i altres addiccions en centres de dia i al document de condicions tècniques i administratives que regeixen per a aquest acord, signant-ne un exemplar, que s'uneix al present document, i incorporar els recursos humans, materials i tècnics proposats en la documentació de la seua sol·licitud.  
  
Setzena. Entrada en vigor  
El present acord entra en vigor e dia 1 de juliol de 2023, sense perjudici de la seua posterior publicació en el Diari Oficial de la Generalitat Valenciana.  
  
Dessetena. Qüestions litigioses  
Aquelles qüestions litigioses que puguen derivar-se del present acord d'acció concertada celebrat seran resoltes per l'òrgan que va autoritzar l'acord d'acció concertada, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
Per a la deguda constància de tot el que s'ha convingut, se signa aquest document a València, el 26 de juny de 2023.  
  
El conseller de Sanitat Universal i Salut Pública  
Miguel Mínguez Pérez  
  
La representant legal de l'entitat Fundació Noray Projecte Home Alacant de la Comunitat Valenciana  
Consagración Jareño Martínez